**米高莊蓋勒**（英文：**Michael John Gallagher**，1984年3月3號—），暱稱**米克**（Mike），係美國威斯康辛州布朗縣（英文：Brown County, Wisconsin）共和黨籍政治人。2017年，佢當選成為威斯康辛州第八國會選區既聯邦眾議員，佢嘅選區包括威斯康辛州東北部大部分地區，包括布朗縣嘅縣治綠灣市（英文：Green Bay, Wisconsin）。

喺第118屆美國國會，蓋勒擔任「眾議院與中國共產黨競爭問題特別委員會」（House Select Committee on Competition with the Chinese Communist Party）既主席。 2024年2月，佢對國土安全部長 Alejandro Mayorkas 既彈劾動議，投下咗決定性既一票，導致共和黨既一啲黨員嬲咗佢。幾日之後，蓋勒宣布佢唔會競選國會第五個任期。

喺參選國會議員之前，蓋勒做咗七年既軍事情報官員，包括喺伊拉克戰爭之中既海外部署，又做過美國參議院外交關係委員會既委員會工作人員。佢既老婆係百老匯女演員安妮蓋勒（Anne Horak Gallagher），佢哋喺2019年結婚。

早年
--

蓋勒喺綠灣度過咗佢既中學生涯。喺佢老豆老母離咗婚之後，佢搬咗去加州，喺聖安娜既 Mater Dei 高中讀書，暑假先至返番去威斯康辛州度過。佢既老師「令佢對鍾意歷史，令佢走上攞到冷戰歷史博士學位既路」（原話係：「endowed me with a love for history and set me on a path to earning a Ph.D. with a focus on Cold War history」）。 2002年，他以畢業生代表既身份出席大學畢業典禮致詞。

### 軍事生涯

2008年10月13日，蓋勒中尉喺伊拉克既 Al Moaine 小學，讀書俾細路仔聽
蓋勒曾經係美國海軍陸戰隊既情報官員，服役咗七年（2006-2013年）。佢有兩次部署喺伊拉克安巴省，喺 David Howell Petraeus 將軍既中央司令部（CENTCOM）評估小組嗰度服役，兩次都係喺敘利亞邊境附近既 Al-Qa'im 情報小組做指揮官。佢既第一次部署係喺2007年11月，帶領一個「反情報暨人類情報」小組，當時基地組織（阿蓋達）已經幾乎俾2007年伊拉克戰爭既美軍增兵擊敗咗；令到「城鎮帶嚟咗某種表面上既穩定」。 佢喺2008年開始連續部署，接替 Matt Pottinger，帶領團隊。 佢以反情報官員兼中央司令部成員既身份評估咗美國喺中東同中亞既軍事戰略。 喺接受《美國利益》採訪既時候，蓋勒對歐巴馬政府隨後喺伊拉克撤軍既做法作出批評，因為：

> 「......我哋當時做既所有關於製造軍事真空同埋真空既危險性既預測都證實咗係啱既。我認為奧巴馬政府尋求同伊朗政權和解，仲希望咁樣能夠產生總統所講既新平衡，將會產生完全相反既結果：即係不平衡」。
> 
> 

### 教育

2006年，蓋勒獲得普林斯頓大學既學士學位，佢讀既學院係普林斯頓公共與國際事務學院（Princeton School of Public and International Affairs）。 隨住佢對全球安全既興趣日益濃厚，佢將佢既主修科目由西班牙改為阿拉伯。 蓋勒喺 Frederick Hitz 既指導之下完成咗論文《中東非對稱威脅既新方法：從戰鬥到勝利》。 喺嗰陣，佢喺位於英國劍橋既蘭德公司完成咗海外暑期實習，從事對巴斯克分離主義者（Basque separatists）等恐怖組織既戰略研究。

蓋勒喺伊拉克戰爭既時候，喺美國海軍陸戰隊服役，呢個係佢既第一次服役。之後，蓋勒喺國家情報大學讀「戰略情報理學碩士」，佢喺2010年畢業。

蓋勒喺2012年喺喬治城大學完成咗佢既第二個碩士學位，攞到安全研究文學碩士。跟住，佢開始讀博士學位，佢既論文係關於杜魯門（Harry S. Truman）同艾森豪威爾（Dwight D. Eisenhower）兩位總統同埋冷戰既論文，喺2015年攞到政府與國際關係博士學位。 佢既論文委員會由 Andy Bennett 擔任主席，成員包括 Keir A Lieber 同 Colin Dueck。

美國眾議院
-----

### 選舉

蓋勒曾擔任美國參議院外交關係委員會既共和黨工作人員。 2015年2月，威斯康辛州州長史葛獲加（Scott Walker）請佢做外交政策顧問，幫佢準備2016年既總統競選活動。

史葛獲加退出總統競選之後，蓋勒喺供應鏈管理公司Breakthrough Fuel 做高級行銷策略師。之後，佢競選威斯康辛州第八個國會選區既席位。因為 Reid Ribble 並冇尋求連任，蓋勒喺初選既時候，擊敗咗威斯康辛州參議員 Frank Lasee 同 Forestville 既村長 Terry McNulty。

喺大選既時候，蓋勒以63%對36%擊敗咗 Outagamie 縣既行政長官湯奶路臣 （Tom Nelson） 。2018年，佢擊敗咗布朗縣（Brown County）助理地區檢察官 Beau Liegeois，再次當選。

### 擔任職務

蓋勒喺第115同116屆國會嗰度，分別有93.8%同84.2%既投票係支持特朗普總統既立場，但係特朗普解僱聯邦調查局局長 James Comey 同埋特朗普否認俄羅斯干預2016年選舉既問題上，佢同白宮發生咗分歧。他喺大約8.7%既投票嗰度，同黨內多數成員既投票取向唔同。

2018年，蓋勒認為眾議院既權力過度集中喺領導階層；他提議允許委員會成員選擇自己既主席同埋高級成員，而唔係由政黨指導委員會既選擇。呢項提案喺眾議院共和黨投票嗰度，俾共和黨否決咗。蓋勒仲主張改革授權撥款程序（Authorization-appropriation process），同埋對眾議院行事曆進行改革，等啲眾議員「連續三個星期至少有五天開會，然後啲議員可以花整整一個星期喺自己既選區」。 佢既改革動議雖然未有成功通過，不過國會學者諾姆·奧恩斯坦讚呢個係「有建設性既」。

#### 公共衛生

蓋勒投票支持2017年共和黨廢除平價醫療法案（ACA） ，佢認為平價醫療法案「唔係可持續既」 。 2018年，蓋勒投票擴大健康儲蓄帳戶資格； 2019年，佢投票反對容許聯邦政府談判降低處方藥價格既提案。

喺威斯康辛州發生武肺大流行期間，蓋勒所屬地區既感染率係全國最高既。佢無對威斯康辛州立法機構既訴訟表明立場，嗰個訴訟既目的係廢止州長Tony Evers 強制喺公共場合佩戴口罩以對抗病毒傳播既指令。

#### 外交事務

2019年8月，蓋勒同埋澳洲議員 Andrew Hastie 喺西澳 Campbell 軍營外面同特種空勤部隊創始人大衛斯特靈爵士（Sir David Stirling）既雕像合影
綠灣新聞公報喺2016年既一篇簡介嗰度，蓋勒將 ISIS 喺伊拉克既成功歸咎於總統奧巴馬同前國務卿希拉里既不力。 2019年，他寫話：美國買格陵蘭島將會係「明智既地緣政治舉措」，呢個係特朗普提出既想法 。 2020年，蓋勒投票反對一項阻止特朗普未經國會同意對伊朗採取軍事行動既措施 。 2017年，他支持美國對敘利亞進行空襲，以報復汗謝洪化學攻擊（Khan Shaykhun chemical attack） ；2020年，佢支持美國針對伊朗 Qasem Soleimani 將軍既無人機攻擊。 2019年，蓋勒投票支持咗一項反對特朗普從敘利亞撤軍既決定。

2019年，美國電子遊戲公司動視暴（Activision Blizzard）雪懲罰一名支持香港民主抗議活動既香港職業遊戲玩家之後，蓋勒指責暴雪既審查制度。 事後，蓋勒聯署咗一封信俾動視暴雪執行長 Bobby Kotick，信裏面話：「隨著中國加大恐嚇行動既力度，你同你公司必須決定是否超越底線，弘揚美國既價值觀——比如言論同思想自由——或者屈服喺北京既要求，以保留市場既准入」。

2020年，蓋勒同參議員湯科頓（Tom Cotton）起草咗一項法案，禁止衛生與公共服務部、退伍軍人事務部同國防部等聯邦機構買中國製造既藥品。

2021年6月，蓋勒係49位投票廢除針對伊拉克既授權動武（Authorization for Use of Military Force）既共和黨議員之一。

俄烏戰爭期間，蓋勒簽署咗一封信，主張拜登總統向烏克蘭贈送F-16戰機。

2023年2月，國會議員蓋勒主持咗中國問題特別委員會既第一次公開聽證會，揭露咗貿易、工業同安全問題，例如軍事武既額外需要，包括AGM-158聯合空對地距外飛彈（Joint Air-to-Surface Standoff Missiles）、遠程反艦飛彈（Long Range Anti-Ship Missiles） 、AGM-84魚叉反艦飛彈（Harpoon anti-ship missiles）、戰斧巡航導彈（Tomahawk cruise missiles）同埋其他戰備（other readiness）。LRASM、魚叉反艦飛彈、戰斧巡航飛彈同埋其他需要緊急關注既戰備缺陷，以阻止中國喺東亞既侵略。

#### 經濟

2017年，蓋勒投票廢除Dodd-Frank financial regulations。 2019年，佢投票反對將聯邦最低工資提高到每小時15美元。佢投票贊成2017年既減稅與就業法案。 蓋勒投票廢除一項聯邦法規，嗰條法規禁止一啲喺金融領域既公司喺合約之中包含強制性仲裁既條款。他支持2018年農業法案。

蓋勒支持兩黨利用產業政策對抗中國經濟實力既提案；2020年，佢聯同民主黨，支持一項撥款100億美元「建立區域科技中心，旨在創建新公司並促進製造業發展」（to establish regional tech hubs that would aim to create new companies and boost manufacturing）既提案。蓋勒發起立法，禁止聯邦機構購買中國製造既無人機 。 2022年12月，佢同盧比奧（Marco Rubio）共同發起一項提案，以安全為由，禁止中國同俄羅斯擁有既社交網路服務喺美國進行商業交易。

#### 能源同環境

2019年，蓋勒投票反對一項阻止特朗普俾美國退出《巴黎氣候協定》既決議。 他投票支持一項禁止喺墨西哥灣東部既海上鑽探石油同天然氣既措施，不過佢就反對一項禁止喺大西洋同太平洋沿岸鑽探既措施。 佢投票支持一項反對碳稅措施既動議，亦都支持推遲臭氧保護法規。 2017年，佢支持投票廢除溪流保護規則，佢支持廢除要求能源公司減少排放、減廢既動議，佢支持披露向外國政府付款既聯邦法規。美國環保倡導組織環保選民聯盟（League of Conservation Voters）俾蓋勒既終身評分係5%。

#### 社會議題

蓋勒投票支持多項反墮胎既措施。佢投票反對2019年既一項反對禁止公開變性人喺美國軍隊服役既措施 。佢投票支持2018年《第一步法案》（註：《第一步法案》既正式名稱係《前被監禁者重返社會安全過渡法案》，係美國第115屆國會通過既一項兩黨刑事司法法案，法案喺2018年12月特朗普總統簽署。） 。蓋勒喺2022年12月8日投票支持《尊重婚姻法》。

蓋勒一直都直言不諱咁批評社交媒體平台 TikTok，佢將 TikTok 形容做「數位芬太尼」，因為嗰個平台有害而且會令人上癮 。另外，佢聲稱 TikTok 同中國共產黨既關係可能​​會導致出於宣傳既目的而對各種內容進行推廣同審查，而且佢已經同其他立法者一齊嘗試喺美國禁止 TikTok。哈馬斯2023年襲擊以色列之後，蓋勒指責 TikTok「故意洗腦」美國年輕人支持哈馬斯，理由係敵對​​行動爆發後嗰個平台上親巴勒斯坦既內容激增。

#### 其他嘢

蓋勒投票反對針對特朗普既彈劾調查，隨後又投票反對通過兩項針對特朗普既彈劾條款，罪名係妨礙國會同濫用職權。

2018年，蓋勒投票反對眾議院一項決議，嗰個決議譴責特朗普攻擊四個民主黨女議員既言論，特朗普話呢四個女議員應該「返去幫忙修復佢哋原本嚟自既、破敗既、犯罪猖獗既地方」。他拒絕指責特朗普既言論係種族主義，但係喺較早既時候佢曾經指責特朗普既支持者高喊「送佢返去」（send her back）既口號。喺2019年，蓋勒喺威斯康辛州舉行既特朗普集會上發表演講。

蓋勒投票反對恢復部分投票權法案 。佢投票反對2020年哥倫比亞特區建州（District of Columbia statehood）法案。2018年，佢投票重新授權無證監視計劃，作為《外國情報監視法》（Foreign Intelligence Surveillance Act）既一部分。

2018年5月，特朗普喺白宮同蓋勒會面之後，認同蓋勒提出既國會任期限制提案；嗰個提案仲得到咗 Brian Fitzpatrick、Jodey Arrington 同 Vicente González 既支持。蓋勒既計劃包括將參議員既任期限制做兩屆，眾議員既任期限制做六屆（每屆12年）。根據佢哋既提議，新制度會有「祖父條款」（Grandfather clause），所以唔會適用喺除咗「新生」之外既任何現任國會議員。（註：「祖父條款」，係豁免條款，意思係新法規唔適用喺法規通過之前已經存在既嘢）

2021年1月6號，蓋勒係七名唔支持同事挑戰2020年總統大選結果既共和黨人之一。呢七個人簽署咗一封信，雖然證實咗特朗普提出既選舉舞弊指控，但係佢哋話國會無權影響選舉結果。

在2021年衝擊美國國會大廈期間，蓋勒表示：「我哋依家喺美國國會大廈目睹咗絕對係香蕉共和國垃圾」（原話：We are witnessing absolute <a href="https://en.wikipedia.org/wiki/Banana\_republic" rel="mw:ExtLink" title="Banana republic" class="cx-link" data-linkid="410">banana republic</a> crap in the United States Capitol right now），佢仲同特朗普講：「你要叫停呢單嘢」（原話：you need to call this off）。 喺2021年5月，蓋勒同其他174名眾議院共和黨議員投票反對成立一個委員會嚟調查呢單攻擊事件。佢反對既理由係希望進行非公開既調查，同埋想要「用關鍵語言嚟防止干擾進行緊既400幾單相關既刑事訴訟」（原話：key language preventing interference in the over 400 ongoing criminal prosecutions）。

2021年1月9號，蓋勒同以科羅拉多州既肯·巴克（Ken Buck）為首既其他共和黨議員一齊簽署咗一封致當選總統拜登（Joe Biden）既信，要求佢正式要求眾議院議長佩洛西（Nancy Pelosi）停止彈劾特朗普。

2023年哈馬斯襲擊以色列之後，蓋勒投票決定向以色列提供支持。

2023年3月，身為眾議院軍事委員會網路計畫小組委員會主席，眾議員蓋勒向陸軍上將 Paul Nakasone 致意
蓋勒喺第一次針對 Alejandro Mayorkas 既彈劾投票嗰度，出人意料咁投咗反對票；投票糾纏咗幾分鐘之後，另一位共和黨人改變立場，允許將來重新提出法案。

### 委員會既任務

* 軍事委員會（Committee on Armed Services）
* 交通暨基建委員會（Committee on Transportation and Infrastructure）
* 中國共產黨委員會主席（Chairman of Committee on the Chinese Communist Party）

### 核心小組成員

* 共和黨治理組（Republican Governance Group ）
* 共和黨研究委員會（Republican Study Committee）
* 共和黨主街夥伴（Republican Main Street Partnership），係共和黨既溫和團體
* 氣候解決方案核心小組（Climate Solutions Caucus）
* 美日核心小組（U.S.-Japan Caucus）
* 問題解決者核心小組（Problem Solvers Caucus）

個人生活
----

蓋勒喺2019年9月同百老匯女演員 Anne Horak 結婚。佢哋分別喺2020年6月同2022年8月生咗2個囡。

從2017年首次參加以來，蓋勒每年都喺 ACLI-國會挑戰賽（一項面向政府各部門同媒體工作人員既5公里賽跑）之中跑得最快，贏得「國會跑得最快既人」既稱號，2023年既成績係19分57秒。

選舉歷史
----

### 美國眾議院 (2016–2022)

| 年份 | 選舉 | 日期 | 當選 | 擊敗 | 總票數 | 超出票數 |
| --- | --- | --- | --- | --- | --- | --- |
| 2016 | 初選 | Sep. 9 | **米高蓋勒** | 共和黨 | 40,322 | 74.46% | Frank Lasee | Rep. | 10,705 | 19.77% | 54,152 | 29,617 |
| Terry McNulty | Rep. | 3,109 | 5.74% |
| 大選 | Nov. 8 | **米高蓋勒** | 共和黨 | 227,892 | 62.65% | Tom Nelson | Dem. | 135,682 | 37.30% | 363,780 | 92,210 |
| 2018 | 大選 | Nov. 6 | **米高蓋勒** | 共和黨 | 209,410 | 63.69% | Beau Liegeois | Dem. | 119,265 | 36.28% | 328,774 | 90,145 |
| 2020 | 大選 | Nov. 3 | **米高蓋勒** | 共和黨 | 268,173 | 64.18% | Amanda Stuck | Dem. | 149,558 | 35.79% | 417,838 | 118,615 |
| 2022 | 初選 | Aug. 9 | **米高蓋勒** | 共和黨 | 79,096 | 84.55% | Shaun Clarmont | Rep. | 14,377 | 15.37% | 93,549 | 64,719 |
| 大選 | Nov. 8 | **米高蓋勒** | 共和黨 | 223,981 | 72.21% | Paul David Boucher | Ind. | 48,896 | 15.76% | 310,196 | 175,085 |
| Jacob J. VandenPlas | Lib. | 32,057 | 10.33% |
| Julie Hancock 
(write-in) | Dem. | 3,160 | 1.02% |
| Robbie Hoffman 
(write-in) | Dem. | 135 | 0.04% |

write-in：係指投票人喺選票上面寫低無參選（名單上面無名）既人名

參考
--

1. ↑  "Select Committee on the CCP |". *selectcommitteeontheccp.house.gov* (英文). 喺2024-02-17搵到.
2. ↑  Demirjian, Karoun (2024-02-11). "Congressman Who Broke With G.O.P. on Mayorkas Vote Will Not Seek Re-election". *The New York Times* (美國英文). ISSN 0362-4331. 喺2024-02-17搵到.
3. ↑  Hughes, Siobhan (February 10, 2024). "GOP Rising Star and China Watchdog Mike Gallagher to Quit Congress". *The Wall Street Journal*. 喺February 10, 2024搵到.
4. ↑  "Mater Dei High School". *www.materdei.org*. 原先內容歸檔喺April 7, 2020. 喺2020-04-07搵到.
5. ↑  Stein, Jason. "Gallagher went from Green Bay to Iraq, Capitol Hill". *Journal Sentinel* (美國英文). 喺2024-02-17搵到.
6. ↑  Adam Rodewald (September 16, 2016). "Mike Gallagher takes aim at career politicians". *Green Bay Press-Gazette*. 喺November 11, 2016搵到.
7. 1 2  Wegmann, Philip (14 February 2023). "Mike Gallagher: A New Cold Warrior". *Real Clear Politics*.
8. 1 2  Dueck, Colin; Gallagher, Mike (2019-03-13). "Fixing Congress, Fighting China: An Interview with Rep. Mike Gallagher". *The American Interest* (美國英文). 喺2024-02-17搵到.
9. ↑  "Congressman On Iraq's Decision To Expel U.S. Troops". *NPR.org* (英文). 原先內容歸檔喺April 7, 2020. 喺2020-04-07搵到.
10. ↑  "Biographical Directory of the U.S. Congress - Retro Member details". *bioguideretro.congress.gov*. 喺14 May 2020搵到.
11. ↑  Gallagher, Michael. "New Approaches to Asymmetric Threats in the Middle East: From Fighting to Winning".
12. ↑  Gallagher, Mike (14 December 2015). "Changing Course: The Sources of Strategic Adjustment" (PDF). *Georgetown Library*.
13. ↑  "Mike Gallagher". *LinkedIn*. 喺9 July 2017搵到.
14. ↑  Gallagher, Michael (December 14, 2015). "Changing Course: The Sources of Strategic Adjustment" (PDF). 喺October 27, 2023搵到.
15. ↑  Darren Samuelsohn (February 18, 2015). "Walker hires domestic, foreign policy advisers". *Politico*. 原先內容歸檔喺February 23, 2019. 喺November 11, 2016搵到.
16. ↑  "Mike Gallagher candidacy announcement". WFRV-TV. 2016-02-27. 原先內容歸檔喺December 20, 2016. 喺2016-12-12搵到.
17. ↑  Jeff Bollier (August 9, 2016). "Gallagher wins GOP race for 8th District". *Green Bay Press-Gazette*. 喺2016-12-12搵到.
18. ↑  Adam Rodewald; Madeleine Behr (November 9, 2016). "Mike Gallagher wins 8th Congressional District". *Green Bay Press-Gazette*. 喺2016-12-12搵到.
19. ↑  "How to make it as a maverick from Trump country". *mcclatchydc* (英文). 原先內容歸檔喺April 3, 2018. 喺2018-04-03搵到.
20. ↑  "Mike Gallagher (R-Wis.)". ProPublica. 喺November 3, 2020搵到.
21. ↑  Gilbert, Craig. "Mike Gallagher, GOP freshman from Green Bay, says Congress is toothless, dysfunctional". *Journal Sentinel* (美國英文). 喺2024-02-17搵到.
22. ↑  "Watch: Rep. Mike Gallagher answers questions about health care bill". *WBAY* (英文). ABC News. May 9, 2017. 原先內容歸檔喺June 16, 2018. 喺July 20, 2018搵到.
23. 1 2 3 4 5 6 7 8 9 10 11 12  Bycoffe, Aaron (2017-01-30). "Tracking Congress In The Age Of Trump". *FiveThirtyEight* (英文). 喺2024-02-17搵到.
24. ↑  Ingber, Sasha (August 16, 2019). "Greenland Says It's 'Not For Sale' After Reports That Trump Wants To Buy It". *National Public Radio*. 原先內容歸檔喺August 17, 2019. 喺August 17, 2019搵到.
25. ↑  "AOC and Ted Cruz call out Apple for dropping Hong Kong app in joint letter". *The Verge*. October 18, 2019.
26. ↑  "Lawmakers condemn Apple, Activision Blizzard over censorship of Hong Kong protester". *The Hill*. October 18, 2020.
27. ↑  "GOP lawmaker touts bill prohibiting purchases of drugs made in China". *The Hill*. March 31, 2020. 原先內容歸檔喺April 2, 2020. 喺2 April 2020搵到.
28. ↑  "House votes to repeal 2002 Iraq War authorization". *NBC News*. June 17, 2021.
29. ↑  "Final vote results for roll call 172". *clerk.house.gov*. 喺5 December 2023搵到.
30. ↑  O'Brien, Connor (February 17, 2023). "Democrats, Republicans join up to urge Biden to send F-16s to Ukraine". *Politico*. 喺February 24, 2023搵到.
31. ↑  Oshin, Olafimihan (2022-12-13). "Lawmakers introduce bill to ban TikTok in US". *The Hill* (美國英文). 喺2022-12-13搵到.
32. ↑  "Roll Call 513". Office of the Clerk of the U.S. House of Representatives. 2022-12-08. 喺2022-12-09搵到.
33. ↑  Millman, Andrew (2023-01-01). "TikTok is 'digital fentanyl,' incoming GOP China committee chair says | CNN Business". *CNN* (英文). 喺2023-12-07搵到.
34. ↑  "European Commission bans staff from using TikTok on work devices". *South China Morning Post* (英文). 2023-02-23. 喺2023-12-07搵到.
35. ↑  Oshin, Olafimihan (13 December 2022). "Lawmakers introduce bill to ban TikTok in US". *The Hill* (美國英文). 喺5 December 2023搵到.
36. ↑  Staff, Intelligencer (2023-12-05). "Congressman Mike Gallagher on Why TikTok Is Still a Threat". *Intelligencer* (英文). 喺2023-12-07搵到.
37. ↑  Roscoe, Jules (November 14, 2023). "TikTok Says It's Not the Algorithm, Teens Are Just Pro-Palestine". *Vice News*. 原先內容歸檔喺November 21, 2023. 喺23 November 2023搵到.
38. ↑  Hale, Erin. "TikTok faces calls for ban amid claims of anti-Israel 'indoctrination'". *Al Jazeera* (英文). 喺2023-12-07搵到.
39. ↑  Tracking Congress in the Age of Trump: Mike Gallagher, Republican representative for Wisconsin's 8th District, *FiveThirtyEight* (last accessed November 3, 2020).
40. ↑  Soellner, Mica. "Mike Gallagher says he won't call Trump and supporters racist, despite criticizing chant". *The Post-Crescent* (美國英文). 喺2024-02-17搵到.
41. ↑  BeMiller, Haley. "U.S. Rep. Mike Gallagher navigates second term amid Democrat majority, 2020 campaigns". *Green Bay Press-Gazette* (美國英文). 喺2024-02-17搵到.
42. ↑  Zanona, Melanie (May 5, 2018). "Younger lawmakers ignite new push for term limits". *The Hill*. 原先內容歸檔喺May 31, 2018. 喺23 May 2018搵到.
43. ↑  Budryk, Zack (January 3, 2021). "Coalition of 7 conservative House Republicans says they won't challenge election results". *The Hill*. 喺January 3, 2021搵到.
44. ↑  Morgan, David (January 7, 2021). "'Banana republic crap:' Some Republicans turn on Trump over Capitol violence". *Reuters*. 喺May 21, 2021搵到.
45. ↑  Gilbert, Craig. "House votes to create bipartisan Jan. 6 commission, with all 5 Wisconsin Republican congressmen in opposition". *Journal Sentinel* (美國英文). 喺2024-02-17搵到.
46. ↑  Nicholas Reimann (January 9, 2021). "House Republicans Ask For Biden To Help Stop Trump Impeachment". Forbes.
47. ↑  Demirjian, Karoun (2023-10-25). "House Declares Solidarity With Israel in First Legislation Under New Speaker". *The New York Times* (美國英文). ISSN 0362-4331. 喺2023-10-30搵到.
48. ↑  Washington, U. S. Capitol Room H154; p:225-7000, DC 20515-6601 (2023-10-25). "Roll Call 528 Roll Call 528, Bill Number: H. Res. 771, 118th Congress, 1st Session". *Office of the Clerk, U.S. House of Representatives* (英文). 喺2023-10-30搵到.
49. ↑  Beitsch, Rebecca (February 6, 2024). "In stunner, House GOP bid to impeach Mayorkas fails". *The Hill* (英文).
50. ↑  "Homepage of Republican Governance Group". *Republican Governance Group*. December 14, 2019.
51. ↑  "Member List". Republican Study Committee. 原著喺December 22, 2017歸檔. 喺17 November 2017搵到.
52. ↑  "Members". Republican Mains Street Partnership. 原著喺August 26, 2018歸檔. 喺4 October 2017搵到.
53. ↑  "90 Current Climate Solutions Caucus Members". Citizen´s Climate Lobby. 原先內容歸檔喺November 22, 2018. 喺20 October 2018搵到.
54. ↑  "Members". U.S. – Japan Caucus. 原先內容歸檔喺December 21, 2018. 喺9 January 2019搵到.
55. ↑  "Featured Members". *Problem Solvers Caucus* (英文). 原著喺2021-03-18歸檔. 喺2021-03-28搵到.
56. ↑  "Rep. Gallagher marries Green Bay native, Broadway actress". *WFRV Local 5 – Green Bay, Appleton* (美國英文). 2019-09-30. 喺2021-05-01搵到.
57. ↑  "Rep. Gallagher, wife announce birth of daughter". *WFRV Local 5 – Green Bay, Appleton* (美國英文). 2020-06-25. 原著喺December 17, 2020歸檔. 喺2021-05-01搵到.
58. ↑  Bink, Addy (June 25, 2020). "Rep. Gallagher, wife announce birth of daughter". *WFRV-TV*. 原著喺December 17, 2020歸檔. 喺July 30, 2020搵到.
59. ↑  "Gallagher Announces Birth of Second Child". August 16, 2022. 喺February 10, 2024搵到.
60. ↑  "Gallagher Wins "Fastest Man in Congress" for Sixth Consecutive Time | Congressman Mike Gallagher". *gallagher.house.gov* (英文). 2023-05-17. 喺2023-10-11搵到.
61. ↑  Papp, Justin (2023-05-17). "'Bipartisan bigwigs' de-stress at 2023 ACLI Challenge". *Roll Call* (美國英文). 喺2023-10-11搵到.
62. ↑  Canvass Results for 2016 Partisan Primary - 8/9/2016 (PDF) (報告). Wisconsin Government Accountability Board. September 30, 2016. p. 6. 喺February 10, 2024搵到 –透過Wisconsin Elections Commission.
63. ↑  Canvass Results for 2016 General Election - 11/8/2016 (PDF) (報告). Wisconsin Elections Commission. December 22, 2016. p. 5. 喺February 10, 2024搵到.
64. ↑  Canvass Results for 2018 General Election - 11/6/2018 (PDF) (報告). Wisconsin Elections Commission. February 22, 2019. p. 5. 喺February 10, 2024搵到.
65. ↑  Canvass Results for 2020 General Election - 11/3/2020 (PDF) (報告). Wisconsin Elections Commission. November 18, 2020. p. 3. 喺February 10, 2024搵到.
66. ↑  Canvass Results for 2022 Partisan Primary - 8/9/2022 (PDF) (報告). Wisconsin Elections Commission. August 26, 2022. p. 10. 喺February 10, 2024搵到.
67. ↑  Canvass Results for 2022 General Election - 11/8/2022 (PDF) (報告). Wisconsin Elections Commission. November 30, 2022. p. 3. 喺February 10, 2024搵到.